IT-TRIBUNAL GĦAL TALBIET ŻGĦAR Ġudikatur AVV. Seduta tat-Tlieta, 6 ta' Lulju 2021 Ra l-Avviż tat-Talba ppreżentat fil-11 ta' Settembru 2020 li permezz tiegħu s-soċjetà attriċi talbet li s- soċjetà konvenuta tkun ikkundannata tħallasha s-somma ta' elf u tmien mija u ħamsa u erbgħin Ewro u tletin ċenteżmu (€1,845.30) rappreżentanti l-prezz ta' merkanzija, liema merkanzija ġiet mibjugħa lis- soċjetà konvenuta u kkonsenjata lilha. Ra li s-soċjetà attriċi talbet anki l-ispejjeż u d-drittijiet, kif ukoll l-imgħaxijiet legali mid-data tal-ftuħ ta' din il- kawża. Ra li s-soċjetà konvenuta ġiet innotifikata permezz tal-proċedura tal-affissjoni u l-pubblikazzjoni. Ra li s-soċjetà konvenuta ma ppreżentat ebda Risposta u ma dehret għal ebda seduta. Ra li fl-udjenza tat-18 ta' Ġunju 2021, xehdet Rita Haj Moussa, li hija credit controller fi ħdan is-soċjetà attriċi, li qalet taħt ġurament li l-ammont mitlub huwa dovut lis-soċjetà attriċi u li s-soċjetà konvenuta ma kinitx ħallset l-ammont relattiv jew xi parti minnu. Ikkunsidra li l-kontumaċja waħedha ma titqiesx bħala ammissjoni tat-talba tal-attur da parti tal-konvenut iżda kontestazzjoni tal-istess. Għalkemm il-konvenut jibqa' kontumaċi, dan ma jfissirx li huwa abbanduna kull eċċezzjoni li seta' jagħmel fil-kawża u ammetta d-domandi. Il-ġudikant għandu jeżamina jekk it-talba hijiex ġustifikata independentement mill-kontumaċja tal-konvenut (ara Fenici Insurance Agency Limited noe vs. Paul Ducos Abadie et deċiża mill-Qorti tal-Appell [Inferjuri] fit-22 ta' Novembru 2002). Il-prova bil- kapitolu għandha tiġi evalwata u meqjusa flimkien ma' kull prova li tkun prodotta. Inoltre, l-istitut tal-kontumaċja hu intiż biss sabiex irażżan l-atteġġjament tal-kontumaċja u disprezz da parti ta' min ġie ċitat biex jersaq quddiem il-qorti (ara Kummissarju tal-Artijiet vs. John Johnston deċiża mill-Prim' Awla fil-31 ta' Jannar 2003). Siccome għalhekk il-kontumaċja mhix ammissjoni iżda oppożizzjoni, xorta waħda l-attur irid jipprova l- allegazzjoni minnu vantata sabiex tirnexxi l-azzjoni tiegħu (ara Carmel Ebsadi vs. Dorianne Spiteri Sacco deċiża mill-Prim' Awla fit-12 ta' Lulju 2001). Fid-dawl tal-provi ppreżentati, jiġifieri x-xhieda ta' Rita Haj Moussa u l-istatement of account, li huma inkontestati, it-Tribunal huwa tal-fehma li s-soċjetà attriċi rnexxielha tipprova li hija kreditriċi tas-soċjetà konvenuta fl- ammont u għar-raġunijiet indikati fl-Avviż tat-Talba. Deċide Għaldaqstant, wara li qara l-atti tal-kawża u sema' lil Rita Haj Moussa tixhed u ra li s-soċjetà konvenuta naqset li topponi għat-talbiet tas-soċjetà konvenuta, it-Tribunal jiddeċiedi billi jilqa' t-talbiet kollha tas-soċjetà attriċi u konsegwentement jikkundanna lis-soċjetà konvenuta tħallasha s-somma ta' elf u tmien mija u ħamsa u erbgħin Ewro u tletin ċenteżmu (€1,845.30) flimkien mal-imgħaxijiet, liema mgħaxijiet għandhom jiddekorru b'rata mhux ogħla mir-rata massima permessa skont il-liġi u għandhom ikunu ikkalkulati mill-11 ta' Settembru 2020 sad-data tal-pagament effettiv. It-Tribunal jordna li l-ispejjeż tal-kawża jitħallsu kollha mis-soċjetà konvenuta. Law), LL.D. Ġudikatur